Komission asetus (EY) N:o 428/97, annettu 5 päivänä maaliskuuta 1997, yhteisön tariffikiintiöiden ja tariffikattojen vahvistamisesta ja hoitomenettelystä tiettyjen Sloveniasta peräisin olevien tuotteiden osalta sekä näiden kiintiöiden ja kattojen määräämistä koskevista säännöistä



Virallinen lehti nro L 065 , 06/03/1997 s. 0028 - 0042



KOMISSION ASETUS (EY) N:o 428/97, annettu 5 päivänä maaliskuuta 1997, yhteisön tariffikiintiöiden ja tariffikattojen vahvistamisesta ja hoitomenettelystä tiettyjen Sloveniasta peräisin olevien tuotteiden osalta sekä näiden kiintiöiden ja kattojen määräämistä koskevista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Slovenian tasavallan kauppaa ja kaupan liitännäistoimenpiteitä koskevan väliaikaisen sopimuksen soveltamista koskevista eräistä yksityiskohtaisista säännöistä 24 päivänä helmikuuta 1997 annetun neuvoston asetuksen (EY) N:o 410/97 (1) ja erityisesti sen 2 artiklan, sekä katsoo seuraavaa: Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Slovenian tasavallan kauppaa ja kaupan liitännäistoimenpiteitä koskevaa väliaikaista sopimusta (2), jäljempänä `sopimus`, sovelletaan väliaikaisesti 1 päivästä tammikuuta 1997 alkaen, sopimuksessa määrätään, että Sloveniasta peräisin olevien tiettyjen tuotteiden yhteisöön tuonnin voidaan sallia tapahtuvan alennetuin tullein tai tulleitta tariffikiintiöiden ja -kattojen rajoissa; sopimuksessa määrätyt tariffikiintiöt ja tariffikatot koskevat usean vuoden ajanjaksoja; sopimuksessa on jo vahvistettu tariffikiintiöiden ja tariffikattojen vuotuisen korotuksen taso, komission olisi toteutettava täytäntöönpanotoimenpiteet yhteisön kiintiöiden avaamiseksi liitteessä I luetelluille tuotteille; olisi taattava kaikille yhteisön tuojille yhtäläinen ja jatkuva mahdollisuus käyttää näitä kiintiöitä ja kiintiöille määrättyjen tullien keskeytyksetön soveltaminen jokaiseen kyseisten tuotteiden tuontiin jokaiseen jäsenvaltioon, kunnes kiintiöt täyttyvät; kuitenkaan ei ole mitään syytä, miksi jäsenvaltiot eivät saisi näiden kiintiöiden yhteisen hoidon tehokkuuden varmistamiseksi lukea kiintiöihin todellista tuontia vastaavat tarvittavat määrät; tällainen hoitotapa edellyttää kuitenkin tiivistä yhteistyötä jäsenvaltioiden ja komission välillä, jonka on erityisesti voitava seurata kiintiöiden täyttymistä ja ilmoittaa siitä jäsenvaltioille, liitteessä II lueteltujen, yhteisön tariffikattojen alaisten tuotteiden osalta yhteisön valvonta voidaan toteuttaa sellaisella hallinnollisella menettelyllä, joka perustuu kyseisten tuotteiden tuonnin tullien kantamiseen suhteessa tariffikattoihin yhteisön tasolla sitä mukaa kuin ne esitetään tulliviranomisille vapaaseen liikkeeseen luovutusta varten, tällainen hoitotapa edellyttää tiivistä yhteistyötä jäsenvaltioiden ja komission välillä, jonka on erityisesti voitava seurata tuontimääriä suhteessa tariffikattoihin ja ilmoittaa siitä jäsenvaltioille; tämän yhteistyön on oltava varsin tiivistä, koska komission on voitava toteuttaa aiheellisia toimenpiteitä tullien palauttamiseksi, kun tariffikatto on saavutettu, ON ANTANUT TÄMÄN ASETUKSEN: 1 artikla Laskettaessa yhteisössä vapaaseen liikkeeseen Sloveniasta peräisin olevia, tämän asetuksen I ja II liitteissä mainittuja tavaroita niihin sovelletaan tariffikiintiöitä tai tariffikattoja näiden liitteiden mukaisesti. 2 artikla 1. Komissio hoitaa edellä 1 artiklassa tarkoitettuja tariffikiintiöitä ja se voi toteuttaa tarpeelliset toimenpiteet niiden tehokkaan hoidon varmistamiseksi. 2. Jos maahantuoja esittää tässä asetuksessa tarkoitetun tuotteen osalta jäsenvaltiossa vapaaseen liikkeeseen luovutusta koskevan ilmoituksen, joka sisältää pyynnön etuuskohtelun saamisesta, ja jos tulliviranomiset hyväksyvät tämän ilmoituksen, kyseinen jäsenvaltio voi lukea kiintiöön tarpeitaan vastaavan määrän ilmoittamalla tästä komissiolle. Kiintiöön lukemista koskevat pyynnöt, joista käy ilmi mainittujen ilmoitusten hyväksymispäivämäärät, on toimitettava komissiolle viipymättä. Komissio myöntää kiintiöön lukemiset sen päivän mukaisesti, jona kyseisten jäsenvaltioiden tulliviranomaiset hyväksyvät vapaaseen liikkeeseen luovutusta koskevan ilmoituksen, edellyttäen, että käytettävissä oleva määrä on riittävä. 3. Jos jäsenvaltio ei käytä kiintiöön luettuja määriä, sen on palautettava ne asianomaiseen kiintiöön mahdollisimman pian. 4. Jos pyydetyt määrät ylittävät kiintiössä käytettävissä olevan määrän, ne jaetaan pyyntöjen mukaisessa suhteessa. Komissio ilmoittaa kiintiöön lukemisista jäsenvaltioille. 3 artikla 1. Tuonnit kirjataan tariffikattoihin, sitä mukaa kuin tuotteet ilmoitetaan tulliviranomaisille vapaaseen liikkeeseen luovutusta varten. Tavaroita voidaan kirjata tariffikattoon ainoastaan, jos tavaratodistus esitetään ennen sitä päivää, jona tullia aletaan uudelleen kantaa. 2. Tariffikattojen täyttyminen todetaan yhteisön tasolla 1 kohdan mukaisesti kirjatun tuonnin perusteella. Jäsenvaltioiden on ilmoitettava komissiolle kunkin kuukauden viidenteentoista päivään mennessä edellisessä kuussa kirjatut toteutuneet tuonnit. 3. Kun tariffikatto on saavutettu, komissio ilmoittaa siitä jäsenvaltioille. Jäsenvaltion pyytäessä tullien kantamisen jatkamista koskevan asetuksen antamista komissio tutkii pyynnön seuraavien viiden päivän kuluessa ja ilmoittaa pyynnön esittäneelle jäsenvaltiolle, mitä se pitää pyynnön vuoksi aiheellisena, käyttäen perusteena erityisesti edellä 2 kohdassa säädettyjä laskelmia. 4 artikla Komissio toteuttaa kaikki aiheelliset toimenpiteet tiiviissä yhteistyössä jäsenvaltioiden kanssa tämän asetuksen noudattamisen varmistamiseksi. 5 artikla Kunkin jäsenvaltion on varmistettava, että kyseisen tuotteen maahantuojilla on yhtäläinen ja jatkuva mahdollisuus käyttää tariffikiintiöitä asianomaisen kiintiön sallimissa rajoissa. 6 artikla Sovelletaan yhteisön ja Slovenian välillä tehtyyn sopimukseen liitettyä pöytäkirjaa alkuperätuotteiden käsitteen määritelmästä ja hallinnollisen yhteistyön muodoista. 7 artikla Tämä asetus tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä maaliskuuta 1997. Komission puolesta Mario MONTI Komission jäsen (1) EYVL N:o L 62, 4.3.1997, s. 5 (2) EYVL N:o L 344, 31.12.1996, s. 3 LIITE I TARIFFIKIINTIÖT Koska tavaran kuvauksen nimiketeksti on tarkoitettu ainoastaan viitteelliseksi, tämän liitteen tuotteita koskevan etuusmenettelyn ratkaisee CN-koodien sisältö, sanotun kuitenkaan rajoittamatta yhdistetyn nimikkeistön tulkintasääntöjen soveltamista. Sellaisten CN-koodien osalta, joiden edessä on ex, ratkaistaan sovellettava erityismenettely sekä CN-koodin että sitä vastaavan kuvauksen perusteella. >TAULUKON PAIKKA> LIITE II TARIFFIKATOT Koska tavaran kuvauksen nimiketeksti on tarkoitettu ainoastaan viitteelliseksi, tämän liitteen tuotteita koskevan etuusmenettelyn ratkaisee CN-koodien sisältö, sanotun kuitenkaan rajoittamatta yhdistetyn nimikkeistön tulkintasääntöjen soveltamista. Sellaisten CN-koodien osalta, joiden edessä on ex, ratkaistaan sovellettava erityismenettely sekä CN-koodin että sitä vastaavan kuvauksen perusteella. >TAULUKON PAIKKA>